open-index/open-wikipedia-markdown huggingface dataset:
Ras Mubarak

## <big>O Pin'ilʋg Bɛllim Nɛ Sakur Ken</big>
Ba da dua Ras Mubarak bɛnɛ tamal teŋ kanɛ bɛ Northern Region sʋʋlʋmin la amaa ka o yit Satani linɛ bɛ kumbungu distrik teŋ kanɛ ka o saam yaaŋ da an naatitaar la ni na. O mɔr labaya tʋʋma Diploma kasɛta gbaʋŋ yit London labaya sakur la ni yʋma tusa ayi nɛ awai la ni, nɛ International Development Studies Post Graduate Diploma kasɛta gbaʋŋ (NIBS) yit Uniersity of Oslo Norway School la ni yʋma 2010 ni, nɛ Business Administration Post Graduate kasɛta gbaʋŋ yit Nobel International Business School kanɛ bɛ Accra sʋʋlʋmin la.

## <big>Pɔlitis Nwɛ'ɛb Yɛla</big>
Ras Mubarak da zien maasim tiig nɔba zug nyia ye ba gaŋ o ka o na nyaŋi mɔr suor nyia Alekuma North wadmaan kʋk la yʋma 2011 la ni. O da di gaansʋg la ka zien tis paati la nɔba zug nyia wadmaan kʋk la yʋʋm vɔɔdʋg titaar kanɛ da bɛ 2012 la ni. Laam nɛ wala o da kɔɔŋ ka bas ka wabʋg naadɔɔg nid la di. Ka o lɛn keŋ tuon nyia maasim tiig naadɔɔg nidib banɛ ye ba zien nyia  kʋk naam la vɔɔdʋg bɛ kumbungu yʋma 2015 la ni. O da lɛn di yaas ka zien nyia kumbungu kanɛ bɛ Northern Region Ghana sʋʋlʋm nwa ni la wadmaan kʋk la yʋma 2016 vɔɔdʋg titaar la ni. O da di kumbungu linɛ bɛ Northern Region sʋʋlʋmin la wadmaan kʋk la nɛ vɔɔt kal tusa pii nɛ anii nɛ kɔbisyɔpɔi nɛ pisyɔpɔi nɛ ayɔpɔi (18,777 votes) ka li an pisnu nɛ anu nɛ dualʋg atan kɔbʋg pʋdʋgir pʋʋgin (55.03%). O da di vɔɔt la ka bas Amadu Moses Yahaya onɛ an CPP naadɔɔg nid ka mɔr vɔɔt kal tusa anii nɛ kɔbisnaasi nɛ anu (8,405) ka li an pisi nɛ anaasi nɛ dualʋg pisyuobʋ nɛ atan pʋdʋgir kɔbʋg pʋʋgin la (24.63%), nɛ Iddrisu Mutaru onɛ da an wabʋg naadɔɔg nid ka mɔr vɔɔt kal tusa anu nɛ kɔbiga nɛ piswai nɛ ayuobʋ (5,196) ka li an pii nɛ anu nɛ du'alʋg pisi nɛ atan pʋdʋgir kɔbʋg pʋʋgin la (15.23%), nɛ Abukari Abdul Fatawu onɛ an PPP naadɔɔg nid ka mɔr vɔɔt kal tusir nɛ kɔbisyuobʋ nɛ pisi nɛ atan (1,623) ka li an anaasi nɛ dualʋg pisyɔpɔi nɛ ayuobʋ pʋdʋgir kɔbʋg pʋʋgin la (4.76%), nɛ Mohammed Mutaru Sulemana onɛ an APC naadɔɔg nid ka mɔr vɔɔt kal kɔbiga nɛ pisi nɛ yinne (121) ka li an dualʋg pistan nɛ anu kɔbʋg pʋʋgin la (0.35%) vɔɔtnam la wʋsa kal yaa laas taaba.

Ras Mubarak da nyia maasim tiig coŋgerɛs kanɛ da bɛ yʋma 2019 la amaa ka kɔɔŋ vɔɔtʋg la ka Hamza Adam di.

## <big>Mɛŋ Bɛllim Yɛla</big>
Ras Mubarak Anɛ mɔr, o mɔr nɛ biis atan

## Gbanvɛɛnsa
Real Tamale United

**Real Tamale United, RTU** giŋa,anɛ football club kanɛ bɛ Tamale, Northern Region sʋʋlim, Ghana. Ba da lɛbis team la second tier Division One League yʋʋm tusa ayi nɛ piinɛ atan la ni (2013). Yʋʋm tusa ayi nɛ pisi nɛ yinne (2021) la ni, RTU da paam tuon keni lɛn lɛb first tier Ghana Premier League ban da di Unity FC 2 - 0 Division One League Season la naar daar la. Ba yin stadium anɛ dinɛ nɔkid nidib tusa pisi nɛ yinne (21,000-Seater Capacity) Aliu Mahama Sports Stadium bɛ Tamale. Ba da tiaki yi zinikanɛ ka ba da bɛ la, Kaladan Park yʋʋm tusa ayi nɛ anii (2008) African Cup of Nations la nyaaŋ.

## Labakʋda
Yiiga kʋkdaan Alhaji Adam.H (Progress) da pinil kilab la yʋʋm tusir, kɔbiswai nɛ pisyɔpɔi nɛ ayuobʋ (1976) la ni.

## Sʋŋir
Region la wʋsa sʋŋid team la.

## Ba dataas
Real Tamale United mɔr dataadʋg nɛ Steadfast FC, Tamale City FC. Kilab nama atan la wʋsa bɛnɛ Tamale, Ghana, dinzug ka ba mɔr nyɛlʋg nɛ dataadʋg dinɛ kpiem hali nɛ taaba.

Ban nyaŋi maal siel

**Ghana Telecom Gala: 1**

1997–98

**GN Bank Division One League: 1**

2015–16

## TʋʋmaCAF ni
**CAF Cup: 3 appearances**

1992 – First Round

1996 – disqualified in First Round

1998 – First Round

## Banɛ yʋʋm bɛ kilab la ni.

## Kpɛɛm

## Gbanvɛɛnsa
Regions of Ghana

**Regions of Ghana** an yiiga buami bɛ gɔmena zanlim ni Republic of Ghana. Din yi 2020 la ni, Ghana mɔrnɛ region nam piinɛ ayuobʋ, ka ban mɛ buas zanlim yɛla keŋ 260. Buasban anɛ metropolitan, municipal nɛ district assembly nam (MMDA's).

## Ghana region nam
Region kʋda banɛ da an piiga la da pinilnɛ 1987, sankan ka ba da zuŋ Upper West Region ka di lieb region paali paas region nam la zug. Laanɛ zuŋir la da bɛ 1987, Upper West Region da pʋm bɛnɛ di kɔn ka tʋm ban da buak Upper Region la December 1982 la, ka 1984 Ghana wʋsa nidib nɛ ya kaalʋg la naam paae. Vɔɔtkanɛ ka ba da maal ye ba gɔs ye ba siak ye ba maal region paala ayuobʋ la da bɛnɛ 27 December 2018 – ba da siakya ka ba yɔɔg region paala la wʋsa.

Accra

Ho

Cape Coast

Takoradi

Wiawso

Dambai

Wa

Bolgatanga

Nalerigu

Damongo

Tamale

Kumasi

Sunyani

Techiman

Goaso

Koforidua

## Region kʋda
**Asʋo-m-mɛŋ - 6 March 1957**

Asʋo-m-mɛŋ ni March 1957, Northern Sʋʋlim, Trans-Volta Togoland nɛ Gold Coast da kena laas taaba lieb Ghana. Ba da anɛ region nama anu. Trans-Volta Togoland da laasnɛ nɛ Eastern Region zinisieba nɛ Northern Sʋʋlim ka din mɛ an Volta Region.

## Asʋo-m-mɛŋ nyaaŋ nɛ yiiga Republic
4 April 1959, Ashanti Region da buaki kilim Ashanti nɛ Brong-Ahafo Region nam. Nɛ da taas ka ba da maal Brong Ahafo Region Act No. 18, 1959 ni. Di da dɔlnɛ Brong Kyempem movement da mɔɔd ye ba maal siel la, dinɛ ka Bono dim da gɔs ka di an ye ba buaki ba mɛŋi yi Ashantis ni ka mɔri ba mɛŋ region. 

Daakan ka Ghana da lieb republic, 1 July 1960, Northern Region mɛ da buaki lieb Northern nɛ Upper region nam raising ka region nam la kal yʋʋn an ayɔpɔi.

## Republic kanɛ paas ayi
Repɔbilik kanɛ paas ayi la nii, Western Region da buaki lieb Western nɛ Central Region nam, ka region nam la yʋʋn aan anii. Nɛ da naamnɛ ka 1970 nidib kaalʋg la naam paae. 1971 ni, Sekondi nɛ Takoradi da laas taaba lieb Sekondi-Takoradi, dinɛ da an tempʋtitaari tis Western Region. 

## PNDC saŋa
Provisional National Defence Council dinɛ da an soogianam faand paŋ la da bɛnɛ 31 December 1981 nɛ January 1993 ka da an Greater Accra Law (PNDCL 26), 23 July 1982 ka Greater Accra Region mɛ da pinil. Nɛ da kɛ ka Accra an Capital District, ka national capital, Accra nɛ Ada Local Council, da bɛ Eastern Region yʋʋm paas Greater Accra Region paal la. Yʋʋmkanɛ ka dɔl la 1983, Upper Region da buaki lieb Upper East Region nɛ Upper West Region, ka region nam la kal yʋʋn an piiga.

## Gbanvɛɛnsa
Pʋ'ʋsʋm kɔn'ɔb-kɔn'ɔb

**Pʋ'ʋsʋm** kɔn'ɔb-kɔn'ɔb

Nɛ fʋ bɛɛʋgin (bɛɛʋgin Pʋ'ʋsʋm)

Nɛ fʋ nintaŋ (Nintaŋ pʋ'ʋsʋm)

Nɛ fʋ zaam (zaam pʋ'ʋsʋm)

Si'akir.

Naa/yaau.

Niŋgbina an wala?.
Laafi bɛɛm.

Tʋʋma an wala?
Li an sʋm

Buudi la an wala?
Laafi bɛ
Richard Acheampong

**Richard Acheampong** (May 18, 1970) anɛ Ghana pɔlitis nwɛɛd ka paas wadmaanib yikanɛ paasi ayɔpɔi la Republic kanɛ paasi anaasi la pʋʋgin. O anɛ wadmaani tis Bia East Constituency bɛ Westhern Region sʋʋlim la. O paasnɛ maasim tiig naadɔɔg (NDC) la dim.

## On siiŋ siem nɛ o sakur yɛla
Ba da dua Acheampong nɛ yʋma tusir awai kɔbisyɔpɔi nɛ pisyɔpɔi la nwadisa anu la dabpiinɛ anii daar (May 18, 1970). O yinɛ Adabokrom tenkanɛ bɛ Western Region sʋʋlim, Ghana. O da keŋɛ University College of Management Studies, Kumasi yʋma tusa ayi' nɛ pii nɛ yinne (2011) ka die bachelor's degree in Human Resource kasɛta gbaʋŋ. O da tɔlisi keŋ Mountcrest University College, n bɛ Kanda- Accra la nɛ yʋma tusa ayi' nɛ pii nɛ ayuobʋ (2016) ka die o lɔya kasɛtta gbaʋŋ (bachelor's degree in law).

## Tʋʋma yɛla
Achempong da anɛ onɛ tʋm Bank ni. O da lɛn anɛ Banki kpɛɛm nyaandɔl Nfana Rural Bank dinɛ bɛ Sampa la.

## Pɔlitis nwɛ'ɛb yɛla
Achempong anɛ Maasim Tiig Naadɔɔg nid. Yʋma tusa ayi' nɛ pii nɛ ayi' (2012) ni la, o da zien Maasim Tiig Naadɔɔg la zugʋ nya Bia East Constituency kʋk la ka di.

## O mɛŋ bɛlim
Achempong anɛ Kristo biig. O kennɛ Assemblies of God pʋʋsim. O mɔr pʋa nɛ biisi anu.

## Daʋŋ kanɛ da paae o
Yʋma tusa ayi' nɛ pii nɛ ayɔpɔi la nwadis anaasi la ni, (April 2017) Britain dim kpɛɛmbanɛ bɛ Ghana kpɛla la da zɛrigi Achempong nɛ George Boakye nɛ Johnson Kwaku Adu nɛ Joseph Benhazin Dahah ye ba sʋŋi ba buudi ka ba mɔr gbanbanɛ pʋ nara kpɛn UK. O da nɔk o gbankanɛ ka o mɔr nwɛɛd la dɔlis ka o pua keŋ UK bakɔya ayi', ka kpɛlimi ani hali tʋʋg yʋʋm.

## Gbanvɛɛnsa
Richard Gyan Mensah

**Richard Gyan-Mensah**  Ba da dua o nɛ yυυm tusir nɛ kɔbiswai nɛ piisnii nɛ ayi la, Buniya nyaaŋ nwadisa ayuobυ la li dabisim piisi daar. onɛ Gaana pɔlitiks nwɛɛd ka an Maasim Tiig Naadɔɔg nid. O anɛ wadmaan n tis Gomoa West linɛ bɛ Gaana Central Region sυυlυm la.

## O vυm pinilυg nɛ o sakur yɛla
Ba da dua Gyan nɛ yυυm tusir nɛ kɔbiswai nɛ piisnii nɛ ayi la, Buniya nyaaŋ nwairs ayuobυ la li dabisim piisi daar, o yinɛ Gomoa Assin Brofoyedur linɛ bɛ Gaana Central Region sυυlυm la. O keŋi o sakur linɛ an SSSCE la yυυma tusa yi nɛ yinne ani ka o da zamis linɛ an kpikpiuŋ yɛla. O da maali o  bachelor's digirɛɛ linɛ an Gɛligir zamisυg yυυma tusa yi nɛ ayɔpɔi la ni. O da tɔlisi maaal o mastɛs digirɛɛ linɛ lɛn an accounting and finance yυυma tusa yi nɛ piina yɔpɔi la ni.

## Tυυma
Gyan da an General Manager n tis Desert Oil Limited tυυma la.[5] O mɛ da anɛ paan n paan gɛligir nɛ ICT n bɛ Gomoa Dominase D/A Junior High Sakur la ni. O da lɛn anɛ paan n bɛ City Business College. O da anɛ Accountant n bɛ Trust Hands Auto Limited tυυma la ni, onɛ da aan Assistant Accounts Manager n tis Union Oil Ghana Limited dim ka lɛn an zugdaan gɔsid ligidi nɛ nɛ gbanasa yɛla n tis Petrosol Ghana Limited dim tυυma la.

## Pɔlitiks
Gyan anɛ Maasim Tiig Naadɔɔg nid ka an wadmaan n tis Gomoa West linɛ be Central Region sυυlυm la.

## Yυυma tusa yi nɛ piisi la vɔt la
Yυυma tusa yi nɛ piisi la vɔt kanɛ ka Gaana dim da maal la ka ba vɔt ka o di, Gomoa West sυυlυm wadmaanib kυk la. O da paamnɛ vɔt bam 28,822 kɔbiga pυυginɛ o da mɔri vɔt bam 53.0% n yi vɔt la pυυgin wυsa ka ala ka Wabυg nid la Alexander Kodwo Kom Abban mɛ da mɔr 25,235 vɔt kɔbiga pυυginɛ o da mɔri 44.9% n yi vɔt la kanl wυsa ni, onɛ da an GUM nid Edmond Panyin Enchill mɛ da mɔri 716 n yi vɔt la kanl wυsa ni kɔbiga pυυginɛ o da mɔri 1.3%, PPP nid la Charles Yawson mɛ da mɔri vɔt bam 481 kɔbiga pυυginɛ o da mɔri 0.9% n yi vɔt la kanl wυsa ni.

## Kpɛɛm banɛ ni ka o paas
Gyan paas kpɛɛm banɛ gɔsid Members Holding Offices of Profit la ni ka mɛ paas Environment, Science and Technology kpɛɛmnam la ni.

## O vυm bɛllim
Gyan anɛ Kristo nid.

## O tυm siel
Buniya nyaaŋ nwaris anaasi yυυma tusa yi nɛ piisi nɛ yinne la ni, ka da kpaam tis banɛ dɔrɔbud lɔɔm wυυ bam kɔbisyi linɛ wυsa na an wυυ galɔm nam bam piiga. O mɛ da lɛn sυŋ Apam Senior High Sakur la nɛ Gomoa Senior High Sakur la mɛɛb laadnam.[11] Buniya nyaaŋ nwaris piinɛ yinne la yυυma tusa yi nɛ piisi nɛ yinne la ni, ka o da da mathematical sets n tis bibanɛ da naad yυυm kanna la wυυ bam 3,500 ye ba sɔb BECE sυυlυm la ni.

## Gbanvɛɛnsa
Richard Kwame Sefe

**Richard Kwame Sefe** (11 October 1972) anɛ Gaana pɔlitiks nwɛɛd ka an Maasim tiig Naadɔɔg, National Democratic Congress la nid. O anɛ Wadmaani tis Anlo Constituency, bɛ Volta Region, Ghana sʋʋlim la dim.

## Vɔɔtʋg
Yʋʋm tusa ayi nɛ pisi (2020) Gaanaian wʋsa vɔɔtʋgin la, o da nyaa nɛ Maasim tiig Naadɔɔg, National Democratic Congress nid ka di nɛ vɔɔt tusa pistan nɛ ayi, kɔbiswai nɛ pisi (32,920). o da die Clement Kofi Humado onɛ an Wadmaan hali din yi yʋma tusa ayi nɛ anu yʋʋmpaal Nwadig la (January 2005).

## O tʋʋmsʋma
Yʋʋm tusa ayi nɛ pisi nɛ yinne Nwadisa awai la nii, September 2021, Richard da nɔk laabanɛ sʋŋid paalʋg nɛ zamisʋgʋ tis sakuya banɛ bɛ Anloga, Volta Region sʋʋlim, Ghana. 

## Gbanvɛɛnsa
Ridwan Duada Abass

**Abass Ridwan Duada** anɛ Ghana pɔlitis nwɛɛd ka an wadmaani paas Seventh Parliament of the Fourth Republic of Ghana zieni tis Sissala East Constituency kanɛ bɛ Upper West Region sʋʋlim, Wabʋg Naadɔɔg (New Patriotic Party) nɔba zug.

## On siiŋ siem nɛ o sakur yɛla
O da naae nɛ Islamic University College bɛ Ghana la nɛ o bachelor's degree in business administration kasɛta gbaʋŋ ka lɛn die broadcasting kasɛta gbaʋŋ yi Radio Broadcasting ni. Yʋma tusa ayi' nɛ pii nɛ atan' la ni (2013) ti paae yʋma tusa ayi' nɛ pii nɛ anu (2015) la ni la, Abass Ridwan Dauda da anɛ administrator tis Kolon Global Corporation tʋʋma ni, onɛ da lɛn an business manager tis Radford FM ni din yi yʋma tusa ayi' nɛ anii la ni (2008) ti paae yʋma tusa ayi' nɛ pii nɛ ayi' (2012).

## Gbanvɛɛnsa
Rita Naa Odoley Sowah

**Rita Naa Odoley Sowah** (born 2 July 1968) anɛ Gaana pɔlitiks nwɛɛd. O anɛ Maasim tiid Naadɔɔg, National Democratic Congress (NDC) nid. o anɛ Wadmaani tis La Dade Kotopon Constituency. O yinɛ  Labadi bɛ Greater Accra Region la, o anɛ Diisi (Municipal Chief Executive (MCE)) kʋdʋgʋ tis La Dade kotopon Municipal Assembly (LADMA) din yi yʋʋm tusa ayi nɛ piinɛ atan (2013) paae yʋʋm tusa ayi nɛ piinɛ ayɔpɔi (2017).

## On siniŋ siem
Ba da dua Rita Naa Odoley Sowah nɛ yʋʋm tusir kɔbiswai nɛ piyuobʋ nɛ anii Nwadisa ayɔpɔi la daba ayi daar (2 July 1968). O anɛ Ga ka yit La zinikanɛ ka ba buon ye Labadi la Greater Accra Region, sʋʋlim, Ghana. 

## Tʋʋma
**Siniŋir tʋʋma**

Sowah da anɛ gbansɔbid Premix Secretariat dinɛ bɛ ziminam tʋʋm zinigin la (Fisheries Commission) Gaana. O da lɛn an Data Entry Officer bɛ Department of National Lotteries dinɛ yʋʋn an National Lottery Authority bɛ Gaana la o da lɛn an gbansɔbid tis La Dade Kotopon Wadmaan Ofis.

**On da an Diisi la (MCE)**

O da an Diisi (MCE) tis La Dade kotopon Municipal Assembly (LADMA) din yi yʋʋm tusa ayi nɛ piinɛ atan (2013) paae yʋʋm tusa ayi nɛ piinɛ ayɔpɔi (2017).

O da lɛn an ligidsuadi tis National Association of Local Authorities of Ghana (NALAG).

## Pɔlitiks
**On da nan nyaad nɛ o naadɔɔg nidib** 

O da nya Maasim tiig Naadɔɔg (NDC) la nidib ye ba gaŋ o ka zieni nya kʋk la yʋʋm tusa ayi nɛ pisi, 2020 vɔɔtʋg la ka di. Di da kpɛn gbana ni ye onɛ an pʋa kanɛ an yiiga di La Dade-Kotopon kʋk la yʋʋm tusa ayi nɛ pisi la ni (2020). O da dinɛ nɛ vɔɔt tusa pisnaasi nɛ ayɔpɔi, kɔbisyuobʋ nɛ ayuobʋ (47,606) dinɛ an pisnu nɛ atan dual pisyuobʋ nɛ ayɔpɔi (53.67%) ka onɛ da tial o la, Joseph Gerald Tetteh Nyanyofio onɛ an Wabʋg Naadɔɔg la, New Patriotic Party (NPP) nid la paam vɔɔt tusa pisnaasi nɛ yinne, kɔbiga nɛ yinne (41,101) dinɛ an pisnaasi nɛ ayuobʋ dual pistan nɛ atan kɔbiga pʋʋgin (46.33%). O paasnɛ pʋab pisnaasi (40) banɛ da di zieni ba sʋʋlim dim Wadmaanib yikanɛ paasi anii la yʋʋm tusa ayi nɛ pisi nɛ yinne yʋʋmpaal Nwadig la daba ayɔpɔpi daar la.

**On da an Wadmaan la**

Sowah da kpɛn Wadmaanib yin la zieni tis La Dade Kotopon Constituency dim Gaana Wadmaanib yikanɛ paasi anii la, Republic kanɛ paasi anaasi nɛ yʋʋm tusa ayi nɛ pisi nɛ yinne la yʋʋmpaal Nwadig la daba ayɔpɔi daar (7 January 2021). O paas laaskanɛ gɔsid pʋasada, dasam nɛ ninwisigir, buudi malimanam yɛla, o lɛn paas laaskanɛ gɔsid pʋab, dap nɛ biis yɛla la.

## Mɛŋ bɛlim
Sowah anɛ Kristo biig.

## Gbanvɛɛnsa
Robert Alagskomah

**Robert Alagskomah** anɛ Head of Programmes tis CENSUDI dinɛ aan asʋo-m-mɛŋ lʋgʋr (non-governmental organisation) bɛ Bolgatanga, bɛ Upper East Region. Lʋgʋr la da pinilnɛ yʋʋm tusir, kɔbiswai nɛ anaasi la ni (1994) ye di maal daʋŋ banɛ bɛ dap nɛ pʋab bɛllim pʋʋgin sʋʋlim la ni.

O da pian paal ye Education Support Scheme, dinɛ paas lʋgʋr la tʋʋma ni la, anɛ ye di yɔɔg suori tis pʋasada, pʋab nɛ tadimnam ka ba nyaŋi keŋ sakur ka zamis gbaʋŋ di kas-kas anɛ banɛ bɛ region nama atan banɛ bɛ North la, pininɛ Upper East Region.

O paal ye Apoka Scholarship Club la nii, banɛ died sʋŋir la sieba bɛnɛ dɔɔdi anu (Primary 5) kem paae Senior High School. O paas ye lʋgʋr la yɔɔdi ba zamisʋg ligidi, sakur ligidi, tɛɛs ligidi ka lɛn tisidi ba laasieba yaas.

## Bɛllim
Alagskomah anɛ onɛ kpɛmisidi o mɛŋ ka nɔŋ mukkir hali o tʋʋma ni. O tʋmmid sʋʋŋa nɛ nidib ka mɛ lɛn an tuon-gat onɛ na nyaŋi tʋm nɛ o nyaadɔlib ka ba paami ba gbanar. Yaasa, o mɔr bɛllim sʋŋ nɛ nidib, ka mɔr baŋir pianad pʋʋgin ka di kɛ ka o nyaŋidi paamidi o tʋʋma gbanar ka mɛ tʋm tʋʋmsʋŋ. O anɛ ninkanɛ bɔɔd tʋʋma hali ka pʋ diem nɛ o tʋʋma yɛlaa, o mɔr baŋir, miilim dinɛ na nyaŋi sʋŋ ka lʋgʋr la ka di keŋ tuon.

## Tʋʋma
Mr Robert Alagskomah, onɛ an Zonal Coordinator tis NDA, Upper East Region sʋʋlim la, wɛlisi paal ye nwadisa atan paae nwadisa ayuobʋ saŋa tʋʋmtitada banɛ ka ba ye ba maal sʋʋlimin la na tʋm naae.

Fassi ka ba pinil Northern Development Authority la, Ministry of Special Development Initiative da mɛ zinigi gɔsid Poverty Eradication Programme (IPEP) Committeenam region wʋsa ye ba vɛɛnsi gɔs dinɛ ka district wʋsa bɔɔd ye di sʋŋ ka ba pʋdig One Million Dollars kanɛ ka ba tis Constituency wʋsa la.

Zonal Coordinator paal ye ba sɔnsid nɛ tɛɛns la tuon-gatib nɛ Municipal nɛ District Assembly nam la ye ba baŋ sʋʋlim wʋsa bɔɔd sieli ba teŋin ye ba tisi ba ligidi ka bam aal.

Mr Alagskomah paal ye yɛlkanɛ daamid sʋʋlimnam nɛ districts bɛdegʋ anɛ suoya yɛla, nimmaasim tʋʋma zinis, Sakuya, kuonuudim, naasaa bugum nɛ banɛ kpɛlim

Zonal Coordinator bɛllim tʋntʋnnib banɛ an teŋimbiis ye ba tʋm sʋʋŋa ka da tʋm yɔɔg-yɔɔgɔ. O kpɛmisi ba ye ba mɔ' ka naae tʋʋma la sankanɛ ka ba ziel la.

## Gbanvɛɛnsa
Robert Baba Kuganab-Lem

**Robert Baba Kuganab-Lem** anɛ Ghana pɔlitis nwɛɛd ka da lɛn an wadmaani paas Seventh Parliament of the Fourth Republic of Ghana zieni tis Binduri Constituency kanɛ bɛ Upper East Region sʋʋlim la Maasim tiig naadɔɔg, National Democratic Congress nɔba zug.

## On siiŋ siem yɛla
Yʋma tusir nɛ kɔbiswai nɛ piswai nɛ anaasi la ni (1994) ti paae yʋma tusir nɛ kɔbiswai nɛ piswai nɛ ayuobʋ (1996) la ni la, o da anɛ research assistant tis Kintampo Health Research. Din yi yʋma tusir nɛ kɔbiswai nɛ piswai nɛ awai la ni la (1999) ti paae yʋma tusa ayi' nɛ pii nɛ ayuobʋ (2016) la ni la, o da anɛ paan-pa'an bɛ University for Development Studies ka ba naan gaŋ o ye o an minister nyaandɔli tis local government.

## O sakur yɛla
Robert maali BA kasɛta gbaʋŋ yinɛ University of Ghana nɛ MSC kasɛta gbaʋŋ yi Kwame Nkrumah University of Science and Technology nɛ Ph.D. kasɛta gbaʋŋ yi Keele University bɛ United Kingdom sʋ'ʋlʋm la nɛ MPHE kasɛta gbaʋŋ kanɛ ka o da maali yi Suez Canal University bɛ Egypt sʋ'ʋlʋm la, ka lɛn maal MSC kasɛta gbaʋŋ yit University of Ghana.

## Gbanvɛɛnsa
Robert Sarfo-Mensah

**Robert Sarfo-Mensah** anɛ Ghana nid onɛ an pɔlitis nwɛ'ɛd ka an wadmaan (mp) bɛ 5th nɛ 6th  wadmaanib yir kanɛ bɛ Fourth Republic of Ghana tis Asunafo North bɛ Brong Ahafo region of Ghana la.

## O pin'ilʋg bɛllim nɛ o sakur yɛla
Ba da du'a o nɛ 1 April 1970 ka o yit Mampong dinɛ bɛ Ashanti region sʋ'ʋlʋm la. O paami o Executive Master's kasɛta gbaʋŋ bɛ GIMPA yʋma 2008 la ni . O lɛn mɔr Bachelor of Arts degree  English kasɛta gbaʋŋ  ni yit University of Ghana yʋma 1996 la ni .

## O tʋʋma yɛla
Sarfo-Mensah anɛ kpaad. O tʋmi an Assistant Revenue Officer bɛ VAT Service ni. O lɛn tʋmnɛ an Public Servant, kas-kas Tax Officer. Ka yʋma 2017 la ni la, o da lɛn tʋmnɛ an kpɛɛm tita'ar tis Ghana Bɔɔl nwɛ'ɛb lʋgir dim dinɛ ka zugdaan Nana Akuffo Addo  da gaŋ o la. Zugdaan kan nɔɔ da lɛn yis o yi tʋʋma la ni, labaar da yina ye o pɛ'ɛs ya ka ba tis  visa bɛ'ɛd kati ken Commonwealth Games bɛ Gold Coast, Australia surfaced. Ghanaian investigative journalism ni na ka labaar la da yina, Number 12, Sarfo-Mensah da ka da gba'e nɛ tape ka o di'ed ligidi yit Tiger Eye PI team ye o gɔs ka bɔɔl nwɛ'ɛd yinne sia nwɛ' mach

## Pɔlitis nwɛ'ɛb yɛla
O da anɛ wadmaan (MP) tisAunafo North teŋkanɛ bɛ Brong Regionsʋ'ʋlʋmin la yʋma 2005 kanɛ an Ghana republic kanɛ aan anaasi la wadmaanib yir kanɛ paas ayɔpɔi la ni, wabʋg na'adɔɔg la ni.. O da lɛn kpɛlim kʋk la zug an wadmaan (MP) tis Asunafo North constituency bɛ 5th parliament bɛ 4th republic of Ghana la ni.

## Vɔɔdʋg yɛla
Sarfo-Mensah da di yʋʋm 2004 Ghana nidib wʋsa vɔɔtʋg la ni an mp tis Asunafo North constituency bɛ Brong Ahafo region of Ghana kʋdʋg la ni. O bɛnɛ wabʋg paati la ni. O sʋ'ʋlʋm la da paas mp kʋkʋs zi'es 14 yi wabʋg mp kʋkʋs zi'es 24 bɛ Brong Ahafo Region vɔɔtʋg la ni. Vɔɔtʋg kanna ni ka wabʋg paati la da paam majority yit mp kʋkʋs wʋsa kanl kanɛ an 128 yit kal 230 ni. Ba da vɔɔt tis o ka o di nɛ vɔɔt kal 23,426 yi vɔɔtnam 45,308 pʋʋgʋn ka mɔr 51.7% yi vɔɔtʋg la wʋsa pʋʋgʋn. Ba da vɔɔt tis o ka bas Christina Atakora Mensah  onɛ an ma'asim tiig na'adɔɔg nid la (National Democratic Congress) nɛ Benjamin Osei Kufour onɛ zi'eni o kɔn' nɛ Commey Kingsley onɛ bɛ Convention People's Party ni. Bama paam 42.60%, 4.60% nɛ 1.20%  yi vɔɔtnam la wʋsa ni.

Ba da lɛm vɔɔt o bɛ 2008 Ghana wʋsa vɔɔtʋg nɛ vɔɔtnam 24,162 yi vɔɔtnam la wʋsa dinɛ an 45,642, dinɛ zɛm nɛ 52.9% yi vɔɔtnam la wʋsa ni. Ba da vɔɔt o  ka bas Mohammed Kwaku Doku onɛ bɛ National Democratic Congress ni, Stephen Keabena onɛ bɛ Democratic People's Party nɛ Seth George Mensah onɛ bɛ Convention People's Party ni. Bama paam  46.16%, 0.30% nɛ 0.60% yi vɔɔtʋg la wʋsa ni. 

## O pin'ilʋg bɛllim
Robert mɔr pʋ'a nɛ biis  anaasi. O anɛ Christian ka bɛ Church of Pentecost ni.

## Gbanvɛɛnsa

Ninsaal
Robert Wisdom Cudjoe

**Robert Wisdom Cudjoe** anɛ Gaana pɔlitiks nwɛɛd onɛ an Wadmaani tis Prestea-Huni Valley Constituency. 

## On da siniŋ siem nɛ o sakur yɛla
Ba da dua Cudjoe nɛ yʋʋm tusir, kɔbiswai nɛ pisyuobʋ nɛ anu, Nwadisa ayuobʋ la daba ayuobʋ daar (6 June 1965). O yinɛ Aboso Nsuaem bɛ Western Region sʋʋlim, Ghana la. O da lɛn an Diisi (district chief executive (DCE) yʋʋm tusa ayi nɛ anii (2008) paae yʋʋm tusa ayi nɛ piinɛ ayuobʋ (2016). 

## Gbanvɛɛnsa
Rockson-Nelson Etse Kwami Dafeamekpor

**Rockson-Nelson Etse Kwami Dafeamekpor** anɛ Ghana pɔlitis nwɛɛd ka an wadmaani tis South Dayi constituency bɛ Volta Region la. O paas nɛ Maasim Tiig Naadɔɔg (National Democratic Congress) ni.

## On siiŋ siem nɛ o sakur yɛla
Dafeamekpor da maali o B.Sc. degree in tourism kasɛta gbaʋŋ yinɛ University of Cape Coast. O da lɛn maali o LL. B. bɛnɛ University of Ghana. O da tɔlisi keŋ Ghana School of Law zinikanɛ ka o maali o Barrister-at-Law kasɛta gbaʋŋ 

## Tʋʋma yɛla
On da nam pʋ lieb wadmaan la (MP), Dafeamekpor da anɛ Senior Associate tis Hayibor, Djarbeng and Company law firm dinɛ bɛ Kokomlemle, Accra sʋʋlim.

## Pɔlitis nwɛ'ɛb yɛla
O da kpɛn wadmaanib yin la yiiga nɛ yʋma tusa ayi' nɛ pii nɛ ayuobʋ la ni (2016), ka Ghana wʋsa vɔɔdʋg la ni la, o da di nɛ vɔɔt kal pisyɔpɔi nɛ yinne dual pisnaasi nɛ anaasi kɔbʋg pʋʋgin (71.44%) yit vɔɔt la wʋsa pʋʋgin. Nɛ' da kɛ ka o gaadi o taaba la vɔɔt kal anii kɔbʋg pʋʋgin (8%). ka yʋma tusa ayi' nɛ pisi la ni kanɛ da an Ghana vɔɔdʋg tita'ar la (2020), o da lɛn di o kʋk la yaas amaa o da gaadi o taaba la nɛ vɔɔt yinne dual pisi nɛ ayuobʋ kɔbʋg pʋʋgin (1.26%), on da paam vɔɔt pisyɔpɔi nɛ ayi' duali ayɔpɔi kɔbiga pʋʋgin (72.7% ) yit vɔɔt la wʋsa pʋʋgin la.

## Mɛŋ bɛllim yɛla
Dafeamekpor anɛ Karimbiig  ka mɔr pʋa nɛ biisa anaasi.

## Sapuad yɛla
Yʋma tusa ayi' nɛ pisi nɛ yinne nwadisa anii dabpii nɛ anaasi daar la (14 August 2021), labaar da yina ye o paam sapʋad bɛ Aveyime teŋkanɛ bɛVolta region la suorin. Ba da ye o lɔr la da lidignɛ nɔ'ɔr ayi', ka Kia truck da kidigi san'ami o lɔr la. Din nyaaŋ ka ba da yis o ti 37 Military Hospital la ni ban da tieb o naae la.

## Gbanvɛɛnsa
Rodalin Imoru Ayarna

**Rodalin Imoru Ayarna** anɛ onɛ dʋgʋd diib ka da lɛn zi'en Convention People's Party nɔba zug nya' Bawku Central bɛ Upper East Region kʋk la Ghana yʋʋm tusa ayi nɛ anii (2008) vɔɔtʋg la ni.

## La'asʋg
Rodalin Imoru Ayarna da paas pʋab laaskanɛ ka pʋabanɛ bɛ Upper East Region, da laasi zinin ka gbane ye ba vɔɔti tis pʋabanɛ na nya yʋʋmkaŋa wadmaannib vɔɔtʋg region la ni.

Nimbanɛ da bɛ laasʋgin la anɛ Police Women's Association, Prisons Women's Association, Fire Service Women's Association, Market Women's Association, Hairdressers Associations, nɛ pʋab laasʋgnam bɛdegʋ banɛ bɛ.

Ba da laas nɛ Abantu for Development, Non-Governmental Organisation (NGO) dinɛ gɔsid pʋab bɛllim yɛla, Women's Manifesto Coalition, Centre for Sustainable Development Initiatives (CENSUDI), asʋʋ-m-mɛŋ lʋgʋr kanɛ gɔsid pʋab nɛ dap bɛllim ka mɛ sʋŋ ka paam nidib ka ba vɔɔti tis pʋab banɛ na nya vɔɔtkanɛ kenna la.

Di mɛ da ye di sʋŋ nɛ ka vɔɔt la naae yɔllim nɛ sida ka daʋŋ da bɛɛ ka lɛn gɔs yɛla zaŋi keŋ dap nɛ pʋab yɛla, nimmaasim yɛla, gbaʋŋ zamisʋg yɛla, diib yɛla nɛ teŋ la bɛllim sʋŋ yɛla.

## vɔɔtʋg
Rodalin Imoru Ayarna da nya' Bawku Central Constituency wadmaannib kʋk la yʋʋm tusa ayi nɛ anii vɔɔtʋg la ni. Amaa ka Adamu Daramani da di ka bas on nɛ o taaba anaasi la Mahama Ayariga, Alhaji Imoro Yaro-N-Kano, nɛ Amidu Alhaji Mamudu Sisala.

Ayarna da paam vɔɔt pisnu nɛ ayi (52 votes) dinɛ zɛm nɛ nɛɛm du'al yinne kɔbiga pʋʋgin (0.1%), ka Adamu Daramani da paam vɔɔt tusa pisi, kɔbiga nɛ pisnu nɛ ayɔpɔi (20, 157 votes) dinɛ zɛm nɛ pisnu nɛ atan du'ali anaasi kɔbiga pʋʋgin (53.4%), Mahama Ayariga da paam vɔɔt tusa piinɛ ayɔpɔi, kɔbistan nɛ pisnii nɛ anu (17, 385 votes) dinɛ zɛm nɛ pisnaasi nɛ ayuobʋ kdu'al yinne kɔbiga pʋʋgin (46.1%) ka Amidu Alhaji Mamudu -N-Kano mɛ da paam vɔɔt pisyɔpɔi nɛ yinne (71 votes) dinɛ zɛm nɛ nɛɛm du'ali ayi kɔbiga pʋʋgin (0.2%).  

## Gbanvɛɛnsa
Rudolf Nsorwine Amenga-Etego

**Rudolf Amenga-Etego** (Ba da du'a o nɛ yʋma tusir nɛ kɔbiswai nɛ piswai nɛ anii nwdis pii nɛ ayi' la li dabisim pii nɛ ayɔpɔi daar (December 17th, 1958) ka an Ghana lɔya nɛ environmentalist. Ba da piinl o Goldman Environmental Prize bɛ yʋma 2004 la ni, nɛ o mɔkir kanɛ ka o sʋŋ ka ku'om an na'ana tis nidib ka kɛ pian'adi tisid nidib ye ku'om da an suak bʋni bɛ Ghana nii. Di anɛ World Bank nɛ International Monetary Fund sʋŋid nɛ ligipɛmisa tisid Ghana gɔmma ye ba sʋŋ ku'om yɛla teŋ la ni. ligipɛmisa bama wʋsa tʋmir anɛ ye di kɛ ka ku'om yɛla teŋ la zug paae nidib wʋsa.

Onɛ da an lɔyabil la, o nyɛ ka o sʋŋid nɔŋ dim banɛ pʋ nyaŋidi yɔɔdi ba ku'om sama bɛɛ banɛ ka ba gban'adi ba ye ba zu ku'om ye ba nu ka vʋe. Namisʋg kaŋa kɛnɛ ka o maligim kpɛn' yɛl la pʋʋgʋni paam suori kɛŋ World Bank ni. O ya'am lɛɛ kpɛn' ku'om la ni nɛ yʋma 1999 la ni, ka o kpi'a yiine banɛ da bɛ Accra la da kena ye ba ku'onwiig ka ba kɛsig ye ba pʋ nyaŋi yɔɔ ba sama naae ka di ligidi yʋ'ʋn pa'al zu'oe bɛdigʋ. World Bank nɛ IMF da sʋŋid o laa, Ghana gɔmma da ti'ebidi ba ku'om lʋgʋr  tisid a-sʋ'oe-mɛŋ dim.

## O tʋʋm yɛla
O paam Bachelor of Arts kasɛta gbaʋŋ  yit University of Ghana nɛ EMGL yit Ghana Institute of Management and Public Administration nɛ Barrister of Law kasɛta gbaʋŋ yit Ghana School of Law ni na. Ba da tis o Goldman Environmental Prize piini bɛ yʋma 2004, nɛ o mʋkir kanɛ ka o kɛt ka ku'om paad nidib bɛdigʋ la nɛ on pian'adi tisid nidib ye ku'om pʋ nar ye nidib sʋ'oe ka kati ba taaba di yɛla bɛ Ghana ni. Ka World Bank nɛ International Monetary Fund da an banɛ pʋ siak alaa, din ka ba tisid ligipɛmisa ye ba kɛ ka ku'om yɛla an na'ana teŋ la ni. 

Onɛ an zugdaan tisid Globalization Response Program bɛ Integrated Social Development Centre, Amenga integrity, warmth nɛ o piinkanɛ bɛ di kɔn' ka o mɔri ken dunia wʋsa la, ka sʋŋ nɔŋ dim  ka a-sʋ'oe-mɛŋ ku'om pʋ lɛn tɔya dinɛ an pɔlitis nɛ bɛdegʋ laafi yɛla. 

## O piini yɛla
O di Goldman environmental prize piini la nɛ yʋma 2004 la ni .
## Gbanvɛɛnsa
Sa'ab

**Sa'ab** anɛ di kpɛŋi tis Ghana tudu sʋ'ʋlim nidib. Buudi bɛdegʋ dit sa'ab nɔɔr ayi' bɛɛ nɔɔr atan' dabsir wʋsa pʋʋgin. Buud banɛ diti li la sieba anɛ Kusaas, Mampuris, Gures bɛɛ Farfarnam, Dagaab hali nɛ buud banɛ kpɛlim. Saab anɛ Kusaas dikpɛŋa ayinne linɛ tisid ninsaal ningbina laafi nɛ paŋ. Di pʋ tit banasɛ ka lɛɛ maanɛ fʋ  ningbina kɛt ka fʋ nɔbigid nɛ laafi nɛ paŋ giribir.  

## Laabanɛ mɔri mɔn saab
Saŋa kanɛ gaad la, zʋʋd banɛ ka ba da mɔri mɔn saab anɛ; naara bɛɛ za bɛɛ bɛlkɔ bɛɛ naga. Amaa teŋ la pʋ lɛŋ mɔr kʋʋlim la, nidib paam yʋʋn bʋtnɛ kawɛnna nɛ akʋwɛrig ka mɔri mɔn saab; amaa sieba nan kpɛŋ bʋt ki bama bi'el bi'el. Kʋdimin la, laabanɛ ka fʋ na zaŋi mɔn saab anɛ; tan dʋk linɛ an saadʋk nɛ zɛndʋk nɛ saavugir nɛ tanlaa nɛ saawan nɛ saabia. Amaa zʋmaakaŋa nwa pu'ab pamm yʋʋn mɔri kut dʋkʋ mɔn saab ka mɔr kut dʋkʋ dʋgid zɛɛnd. Ba mɛ mɔri kuribanamɛ niŋid saab nɛ sɛɛnd.

## Sa'ab zɛɛnd
Zɛnbanɛ ka ba ditnɛ nɛ sa'ab zu'oya amaa ba sieba anɛ; maammaasa bɛɛ maankpiemis nɛ sɔɔd nɛ nyiri nɛ vuua nɛ saalim nɛ bɛ-udi, nɛ nɔɔm nɛ bit nɛ bɛrigis. 

## Ban mɔn sa'ab si'em
Fʋ yaa ye fʋ mɔɔn saab, fʋ na dɛŋi keŋ nɛɛmi fʋ za bɛɛ kawɛnna bɛɛ naara zɔɔm.

Fʋ yaa nɛɛm zɔɔm la fʋn gbine zɔɔm la nwɛnɛ nuukukudus piiga niŋ kuomiisim dʋkin bɛɛ penti rɔba ni ka suugi li pɛɛl nɛ kuom ka kɛ li zien nintaŋin dabismum linɛ na kɛ ka li miig tɔɔtɔɔ.

Fʋ yaa dʋgʋl saadʋg la bugumin, fʋn siligim kuomiisim la niŋ saadʋkin la ka lɛbisi pibil. Kuom la yaa lɛɛg ka fʋ gbine zɔɔm kpiemis la ka yaae kuomiisim zɔɔm la gɛndigi saami li kpaae niŋ kuom linɛ lɛɛd la ni ka nɔk saavugire gudigidili hali ka li ti lieb saabɛɛnr.

Li yaa lieb saabɛɛnr la, ka fʋ kabig bɛɛ aŋi li pʋsʋkʋ niŋ laan ka yʋʋn gbie zɔɔm kpiemis la zemis fʋn bɔɔd ye saab la zem siem niŋ saabɛɛnr linɛ lɛɛd dʋkin la ka pinili gudigid. Fʋ na keŋ tuonɛ gudigid hali ka zɔɔm kpiemis la wʋsa gɛndig saabɛɛnr la lɛbig saaganalʋg. Fʋ na lɛn kabig saabɛɛnr linɛ bɛ laan la paas saaganalʋg la bɛ dʋkin la ka lɛn gudigid tɔɔtɔ nɛ paŋ hali ka saab la ti lɛbig saabʋgʋsʋg ka zianak sʋʋŋa.

Fʋn gudigid la wʋsa, di nar ye fʋ kɛ ka bugum wʋm dʋg la gbin. Fʋ yaa mɔn ka tɛnɛbid saab la ti nyɛ ka li biigi siak kɔɔnsʋg, fʋ yʋʋn na zaŋi fʋ saabia kɔɔns saab la niŋ saab laasin la.
## Gbanvɛɛnsa
Sagre Bambangi

**Sagre Bambangi** (Ba da dʋa o nɛ yʋma tusir nɛ kɔbiswai nɛ pisyuobʋ nɛ ayuobʋ nwadisa anu la daba ayi daar (May 2, 1966) anɛ Ghana pɔlitis nwɛɛd ka an wadmaani paas Seventh Parliament of the Fourth Republic of Ghana tis Walewale Constituency bɛ Northern Region la wabʋg naadɔɔg (New Patriotic Party) nɔba zug.

## Mɛŋ bɛllim yɛla
Bambangi anɛ Mɔɔr. O mɔr pʋa nɛ biisa ayuobʋ.

## O pinilʋg nɛ o sakur yɛla
Ba a dʋa Bambangi  nɛ yʋma tusir nɛ kɔbiswai nɛ pisyuobʋ nɛ ayuobʋ nwadisa anu la daba ayi' daar, (May 2, 1966). O yinɛ Wungu, tenkanɛ bɛ Northern Region sʋʋlim, Ghana. O da keŋɛ Navrongo Senior High School maal SC/GCEO O level nɛ GCE A level. O da keŋɛ University of Ghana ti maali o Doctor of Philosophy degree in Agricultural Economics yʋma tusa ayi' nɛ awai la ni (2009). O da anɛ paan-pa'an bɛ University for Development Studies din yi yʋma tusir nɛ kɔbiswai nɛ piswai nɛ ayɔpɔi  la ni (1997) ti paae yʋma tusa ayi' nɛ pii nɛ ayuobʋ la ni (2016).

## Pɔlitis nwɛ'ɛb yɛla
Bambangi paas nɛ wabʋg naadɔɔg (New Patriotic Party) nidib ni. Yʋma tusa ayi' nɛ pii nɛ ayi' (2012) la ni, o da nyi'a Walewale wadmaan kʋk la wabʋg naadɔɔg (NPP) nɔba zug sixth parliament of the fourth republic of Ghana la ni ka di.

## Tʋʋma
O anɛ paan (lecturer in economics) tis University for Development Studies - Wa Campus.

O anɛ wadmaani din yi yʋʋm tusa ayi nɛ piinɛ atan yʋʋmpaal nwadig la daba ayɔpɔi (January 7, 2013); o yʋʋm bɛnɛ o ken kanɛ paasi ayi daani la.

## Gbanvɛɛnsa
Saint Francis of Assisi Girls' Secondary School

**Saint Francis of Assisi Girls' Secondary School** anɛ bipʋmis ma'aa sakur kanɛ an secondary bɛ Jirapa dinɛ bɛ Upper West Region, Ghana la.

## Di pin'ilʋg
Di anɛ Roman Catholic Church la da pin'il Rt. Rev. Gabriel Chapagne saŋa la, banɛ da an Missionaries bɛ Africa la, onɛ da an Bishop bɛ Tamale ka yʋʋn digi o nu'ug zug onɛ an Cardinal Peter Porekuu Dery onɛ da an onɛ sin'ig pɛ'ɛs nɛ Sisters banɛ da bɛ Franciscan Missionaries of Mary(FMM) la, dinɛ an dunia wʋsa pʋ'ab sa'alʋg pʋ'ʋsʋm dinɛ da bɛ yʋʋm 1959 la ka an bipʋ'is ma'aa secondary school bɛ Ghana ya-datiʋŋ.  Nannana sakur biis la kanl anɛ wʋʋ 1200. Di bɛnɛ Wa-Hamile Trunk suor babir, wʋʋ kilonam 2 yit Jirapa. St. Francis of Assisi tɛŋpʋʋg, Jirapa anɛ bipʋmis wʋsa sakur kanɛ mɔr gbɛɛsa. Sakur biis la bɛnɛ Ghana zi'ig wʋsa. Faaranam sakur kaŋa mɔr sakur kanɛ kpi'enɛ ba: St. Francis Catholic High School dinɛ bɛ Sacramento, California, USA. Ba yɛlkpan: Ad Veritatem per Caritatem di kpin anɛ “Sida Yit Nɔgilim ni na”

## Di Zi'isim
St. Francis Girls Senior High School pɛ'ɛsnɛ bɛlim "A" sʋ'ʋlʋm sakur bani bɛ agɔla Ghana nwa ni fʋ ya'a zaŋi kɛŋ gbaʋŋ mi'ilim nɛ nɛ banɛ mɔɔd bɛ sakur biis nɛ pa'anib sʋʋgʋn

## Gbanvɛɛnsa
Salaga

**Salaga** anɛ tempʋʋgi di mɛŋ ka an tempʋtitaari tis East Gonja district, district kanɛ bɛ Savannah Region sʋʋlim bɛ Ghana Ya-datiʋŋ. Salaga da mɔrnɛ nidib kal tusa pisi nɛ anu, kɔbisnaasi nɛ pisyɔpɔi nɛ ayi (25,472) yʋʋm tusa ayi nɛ piinɛ ayi kaalʋg la ni. Salaga da lieb zinikanɛ ka ba kuosid, daad bɛɛ kpiisid nidib bɛɛ tiasidi ba nɛ bʋnkɔnbid gaad zinig wʋsa din yi 18th nɛ 19th century nam la ni.

## Pinilʋg
Di yʋʋr la, Salaga yinɛ Dagomba pianad *"salgi"* dinɛ gbinni an ye *"Amiilim zinikanɛ ka fʋ bɛ"*.

## Labakʋda
18th nɛ 19th centurynam la ni, Salaga da anɛ tempʋkanɛ an da, ka ba da kpiisid gʋʋr region la ni ka Salaga da kɛ ka kpiisʋg Ya-dagɔbʋg nɛ Ya-datiʋŋ an naana. Din da bɛ Sahel Ya-dagɔbʋg la, ba da buon Salaga ye "Timbuktu of the south" ban da kpiisid zʋʋd kɔnɔb kɔnɔbi ani la zug. Gonja la, zabzabid kanɛ mɔr paŋ hali, da zanl Salaga nɛ tensieba bɛdegʋ. Nɛ wala, din an tenkanɛ zuoe la, nimbanɛ da bɛ Salaga anɛ Hausas, Wangaras, Dagombas, Gurmas, nɛ buudi sieba region la ni ka Gonja nam lɛɛ an teŋimbiis.

Salaga da an laasʋg zinigi tis Zabarima nam (emirate) la ka paŋ la da bɛ zinikanɛ yʋʋn an northern Ghana, gbam-miid Alfa Hano nɛ zabzabid Gazari da yinɛ Niamey Ya-dagɔbʋg-Nyaaŋ yʋʋm tusir, kɔbisnii nɛ pisyuobʋ nam la ni. 

Salaga da la da an zinikanɛ ka ba duodi ken northern Sahel nɛ southernmost coast of the 'Sahel', ka dɔl Dagomba tempʋʋsin, Kpabia nɛ Yendi. Nɛ da kɛ ka ba yʋʋm ziid niigi nɛ suma yit Yendi dɔl Salaga da la. Di mɛ lɛn anɛ zinikanɛ ka ba ziid gʋʋri yit Ghana ken Nigeria Ya-datiʋŋ baba. Trans-Atlantic slave trade la saŋa, Salaga da lɛn anɛ daa sʋŋ kanɛ ka ba da laasid nimbanɛ ka ba da la lʋʋri zii keŋ zinikanɛ ka ba na mɔri ba gaad. Salaga pʋʋgin, kɔlbil bɛ ani ka ba buoni di ye "Wonkan bawa", dinɛ an Huasa pianatɔŋgiŋ kanɛ gbinni an ye saŋkpanasnam sʋʋb zinig. Tɛɛg tiig mɛ zie zinikanɛ da an sankpanasnam daa la. Nɛ zug ka da sia bɛ Jamestown ka ba buon ye "Salaga da la": ba yaa da ɛɛnti lʋʋr yi Salaga slave market ani ka ba da kuosid ba.

Yʋʋm tusir, kɔbisnii nɛ piswai nɛ ayi la ni, zaba da duoe Salaga, ka di da kɛ ka nimbanɛ bɛ Zongo la bɛdegʋ zɔ ka bas zinig la.

## Nintitaabanɛ yit sʋʋlimin la
Abdul-Yakuni Iddi

## Gbanvɛɛnsa
Salaga Constituency

Salaga anɛ constituencies nam layinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa. Li bɛni Northern Region Ghana nwa.On an wadmaan nannana tis constituency kaŋa anɛ Ibrahim Bey Abubakari. O anɛ maasim tiig naadɔɔg nid (NDC) ka o di, ka paam 3,046 vɔɔts gaŋi o naanyaad tiraan onɛ daa nyaadi o la, ka di nɛ o lieb wadmaan MP. O daa Boniface Abubakar Saddique  nɔba zug , ka zienɛ tis constituency n bɛ Ghana Republic kanɛ paasi anaasi la, o anɛ wabʋg naadɔɔg nid(NPP). 

## Gɔsim mɛ
List of Ghana Parliament constituencies

## Gbanvɛɛnsa
Salaga North Constituency

**Salaga North Constituency** anɛ constituency banɛ mɔr sɔ ka o zie di nɔba zug bɛ Parliament of Ghana. Bi vɔɔtidnɛ gaŋ nid yinne ka o aan ba wadmaan dɔlisid onɛ vɔɔti gaadi o taaba. Salaga North constituency bɛnɛ East Gonja district linɛ bɛ Savannah Region sʋʋlim, Ghana. 

## Titɔdis
Constituency la bɛnɛ East Gonja District pʋʋgin linɛ bɛ Savannah region sʋʋlim, Ghana.

## wadmaannib

## Vɔɔtʋg
Alhassan Mumuni an wadmaan nannanna tis Salaga North constituency.

## Gbanvɛɛnsa
Salifu Adam Braimah

**Salifu Adam Braimah** anɛ Ghana nid onɛ nwɛ'ɛd pɔlitis  ka an Wabʋg paati la nid. O anɛ wadmaan (MP) tis Salaga South Constituency dinɛ bɛ Northern Region. 

O du'am yʋʋm anɛ September 25, 1965, Ghana.

Salifu Adam Braimah mɔr CA Part 2 yit Institute of Professional Studies nɛ GCE O Level nɛ A-Level yit Tamale Secondary School, B.S.C.

Administration kasɛta gbaʋŋ yit University of Ghana nɛ MSC Administration kasɛta gbaʋŋ yit Africa University kanɛ bɛ Zimbabwe sʋ'ʋlʋm 

Ka din yi yʋma 1991 ti paae yʋma 2000 la ni, Salifu Adam Braimah da anɛ onɛ kaan ligidi bɛ Ghana Cotton Company nɛ Deputy Finance Minister tis Tamale Polytechnic yʋma 2000 ti paae yʋma 2001 la ni. O lɛn tʋm bɛ Ghana Export Promotion Council Zonal Office ni yʋma 2001 nɛ 2002 sʋʋgʋn, ka da lɛn an Deputy Manager, Finance and Administration bɛ School for Life din yi yʋma 2002 ti paae yʋma 2015 la ni.

## Gbanvɛɛnsa
Samanpiid Maliŋ

**Samanpiid** anɛ Kusa malima kanɛ ka ba maani li yʋʋm wusa Kusaug n bɛ Upper East Region Gaana la.

Ba maan samanpiid nɛ pʋ'ʋsidi wina ban sʋŋi guri ba bʋdigin hali ti bun nɛ laafi la.

Samanpiid da dɛŋi se'eŋnɛ yʋʋm tʋsir, kɔbiswai nɛ pisnii na ayɔpɔi (1987). Li maliŋ kanɛ paas pisi na ayuobo la ni la, Gaana Zugraan kʋdʋg Jerry John Rawlings an onɛ ka ba da buol o ka o kina pian'.

## Pin'ilʋg
Zugraan Na'aba Asigir Abugrag Azoka II ɛti maal yiiga ka yir bɛɛ dɔɔd wusa mɛ yaan maal. Zugraan maan samanpiid nɛ nwadis piina atan' (Samanpiid Nwadig) la Bɔk (Bawku) da' kanɛ an li naar da' Nwadig la ni.

## Li Daam Ku'ab
Ba ya'a zi'el dabisir la ka li ti kpɛlim wʋʋ daar la, ba na ku'a daam yiiga. Ka li dabisa ayi daar la, ba na bi'is daam la ka li dabisa atan' daar la an samanpiid la.

## Bunkuuda
Samanpiid la daar bɛkɛɛʋg la, kpi'es na la'as na ka yir daan la na yina di'e daam nɛ kuom kan'ab ba'ar la ka ku nɔɔs nɛ kpi'ini.

Li ya'a lɛb Kusaug ginli samanpiid linɛ an tigir la mɛŋ Zugraan samanin la, li daar la, buudi kɔn'ɔb - kɔn'ɔb, teŋ kɔn'ɔb - kɔn'ɔb,  Na'anam kɔn'ɔb - kɔn'ɔb, nɛ ninbɛda na la'as na ka ba maal malisim ka diema kɔn'ɔb - kɔn'ɔb diem hali ti paae zaamnɔɔr ka sɔ wusa widigi lɛb o teŋin.

## Pʋ'ʋsʋm
Li yimbɛɛʋgin la, ba na ku ba wina ni ka nidib kena pʋ'ʋsi ba nɛ ba taab. Diemmam na mɔri ba kpi'ini keŋ tis ka ba ku wina ni.

## Gbamvɛɛnsa
Samanpiid malima

**Samanpiid malima** anɛ yʋʋm-yʋʋm tigir kanɛ ka Kusasis banɛ bɛ Kusaug Traditional Area bɛ Upper East Region sʋʋlim, Ghana la maan. Malʋŋ la maanɛ ye ba pʋʋs Winaam nɛ on sʋŋ ka zʋʋd maal sɛɛʋng la. 

Samanpiid anɛ malʋŋ kanɛ ka kʋsaas maan yʋʋm wʋsa. Samanpiid anɛ malʋŋ kanɛ ka kʋsaas dɔlisidi pʋʋsid kpiimnam, tɛŋgbana nɛ badanam nɛ ban sʋŋi ba ka ba kua ka zʋʋd maal la.

Samanpiid malʋŋ ɛɛnti bɛnɛ naasaanwadis piinɛ ayi la naarin. Amaa yɛlsieba yɛla tɔnɔn kɛ ka ba tɔlisi li bɛɛ lɛbisi li nyaaŋ. 

Samanpiid saŋa yaa ɛɛnti paae, kʋsaa buudi n bɛ zinisia wʋsa ɛɛnti lɛbnɛ yin, n laas nɛ ba taaba banɛ ka o nyɛ ka li yuug.

## Pinilʋg
Samampiid malʋŋ la da pinilnɛ yʋʋm tusir, kɔbiswai nɛ pisnii nɛ ayɔpɔi la ni (1987). Samampiid malʋŋ kanɛ da paas pisi nɛ ayuobʋ la (26th Anniversary) Ghana zuraan kʋdʋg Jerry John Rawlings da an onɛ ka ba kaanbi buol ye o kena piana tisi ba.

## Zinibanɛ maani di.
Kʋsaug mɔr distiriknam ayuobʋ banɛ nidib wʋsa ɛɛnti laasi maal samanpiid malʋŋ la. Distrit ban anɛ Bawku municipal, Binduri district, Pusiga district, Garu district, Tempane district nɛ Bawku West district.

Banɛ gɔsid samanpiid yɛla la na zinini gbanae dabisir la ka Naab tik nuug. Ka ba kɛ ka labaar paae Naabibis la wʋsa ye sɔ wʋsa muk ka yɛl o nidib ka ba tieb ka yina nwɛnɛ ban ɛɛnti pʋn yit siem la ka ba maal malima. Ka yʋʋn tʋm o tiraan ka o yii pɛs gbada banɛ bɛ wʋsa, ka suor niŋ nyain tisi ba ka ba nyaŋi maal malʋŋ la ka dauŋ da bɛɛ.

## Ban maan malʋŋ la si'em
Nwɛnɛ ban ɛɛnti pʋn maan siem la, pʋab daa kʋan daam, yi bɛʋgʋn biis ka dabisir la mɛŋ nyaan paae.

Samanpiid daar daa sɔ' wʋsa na la'as Naatitaagandabirin yin bɛʋgʋn ye ba dɔl o keŋ Daduri sakur biis ninwisigir paalʋ la ni (zinikanɛ ka sɔ wʋsa na laas la). Ba ya'a paae ka Naab yina ka o pʋakpɛɛm dɔl o nɛ nwam nɛ kuom nɛ zɔm. Ka ti wʋm ka sɔ yɛl ye “ya vʋʋn ka Naab ye tis Baanam ku'om”. Ka sɔ wʋsa niŋ baanlim. Ka labadiesidib zɔɔ liel o, ka Naab sɛbin ka banɛ kpɛlim la wʋsa zinin teŋin nɛ banaya. Ka o  kaanbi buol Baanam la tisi ba ku'om nɛ zɔm nɛ nɔrazina, ka ye ba gaadim tuon ka maal malʋŋ la tis o, ka di naae nɛ laafi ka puan' kae ka zug kae. O ya'a naae ka duoe, ka sɔ' wʋsa mɛ duoe yurrr nɛ bananya.

## Gbanvɛɛnsa
Samiu Kwadwo Nuamah

**Samiu Kwadwo Nuamah** anɛ Ghana gbaʋŋ zamisid, engineer, nɛ pɔlitis nwɛɛd. O paas nɛ wabʋg naadɔɔg, New Patriotic Party nidib ni ka an wadmaani tis Kwadaso Constituency.

## Pinilʋg bɛllim
Ba da dʋa o nɛ nwadisa ayɔpɔi la dabpisi nɛ anu daar (25 July), Nuamah yinɛ Tanoso, Kumasi sʋʋlim bɛ Ashanti Region, Ghana. O mɔr engineering doctorate kasɛta gbaʋŋ (EngD) nɛ master's degree kasɛta gbaʋŋ yi University of Nottingham UK nɛ Cranfield University UK nwɛnɛ ba yʋda la dɔl taaba siem la, din nyaaŋ o da paal University of Ghana ka naan kpɛn wadmaannib yin la yʋma tusa ayi' nɛ pii nɛ ayɔpɔi la ni (2017).

## Yʋma 2015 wadmaannib gaansʋg la yɛla
Burnya nya'aŋ nwadisa ayuobʋ la yʋma 2015 la ni la, Nuamah da nyia constituency wadmaannib gaansʋg la ka mɔr tiir ye o na paam vɔɔt ka ti nyaŋi zien constituency wadmaannib vɔɔdʋg la ni. Nidiba anu ka onɛ pʋn dɛŋim an wadmaan la Owusu Afriyie Akoto nɛ Josephine Hilda Addo, da nyi'a vɔɔdʋg la ni. O da diya nɛ vɔɔt kal kɔbiga nɛ piswai nɛ yinne (191) yi vɔɔt la wʋsa pʋʋgin.

## Ghana yʋma 2016 vɔɔdʋg la ni yɛla
Yi vɔɔt tusa pisyuobʋ nɛ anii (68541) pʋʋgin Ghana wʋsa vɔɔtʋg la ni, Nuamah da paam vɔɔt ka di gaat piswai kɔbʋg pʋʋgin (90%). Ka lin yi vɔɔt la wʋsa pʋʋgin, o da paam vɔɔt kal gaad Monica Buamah onɛ an maasim tiig naadɔɔg nid la (National Democratic Congress), nɛ David Akwasi Adongo onɛ an PNC ( People's National Convention) nɛ Kwame Boateng Antwi onɛ an Nɔraʋg na'adɔɔg la nid (Convention People's Party) la ka zieni tis Kwadaso Constituency, Ghana wadmaanib yir la ni.

## Mɛŋ bɛllim yɛla
Nuamah pʋa anɛ Nana Akosua Serwaa Nuamah ka o mɔr biig yinne nɛ o.

## Gbanvɛɛnsa
Sampson Ahi

**Sampson Ahi** anɛ Ghana pɔlitis nwɛɛd ka an Wadmaani paas Ghana Wadmaanib yikanɛ paasi ayɔpɔi la Ghana Republi kanɛ paasi anaasi la ni tis Bodi constituency teŋkanɛ bɛ Western region sʋ'ʋlʋm la. O anɛ Maasim tiig Naadɔɔg la nid (National Democratic Congress).

## On siiŋ siem nɛ o sakur yɛla
Ba da dua Ahi nɛ yʋma tusir nɛ kɔbiswai nɛ pisyɔpɔi nɛ ayuobʋ Nwadisa awai la dabpiinɛ anaasi daar (14 September 1976). O yinɛ Sefwi Bodi tenkanɛ bɛ Western Region sʋʋlim, Ghana. O da die o Bachelor of Arts degree kasɛta gbaʋŋ nɛ University of Ghana, Legon ka die o  Executive Masters in Governance and Leadership kasɛta gbaʋŋ (EMGL) yi Ghana Institute of Management and Public Administration (GIMPA).

## Tʋʋma yɛla
On da nam pʋ kpɛn Wadmaanib yin la, Ahi da anɛ manager tis Armar Jaro din yi yʋma tusa ayi' nɛ atan' la ni (2003) ti paae yʋma tusa ayi' nɛ anaasi la ni (2004). O da lɛn anɛ Deputy Minista kanɛ gɔsid tʋʋma nɛ ya maalʋg yɛla Mahama saŋa.

## Pɔlitis nwɛ'ɛb yɛla
Ahi da kpɛn Wadmaanib yin la nɛ yʋma tusa ayi' nɛ anu la yʋʋmpaal Nwadig la li daba ayɔpɔi daar (7 January 2005) zieni tis Juabeso constituency dim. O anɛ Maasim tiig Naadɔɔg la nid (National Democratic Congress) . O da zienɛ tisi ba ala hali nɛ yʋma tusa ayi' nɛ pii nɛ ayi' la ni kanɛ (2012) ka ba da maal wadmaan kʋk paal kanɛ an Bodi constituency sʋʋlim la. O anɛ Wadmaani tis sʋʋlim la ken paae zina.

## Mɛŋ bɛllim
Ahi mɔr pʋa nɛ biisa anu. O anɛ karimbiig .

## Gbanvɛɛnsa
Sampson Tangombu Chiragia

**Sampson Tangombu Chiragia** (Ba da dʋa o nɛ Yʋʋm tusir, kɔbiswai nɛ pisyuobʋ nɛ ayuobʋ Nwadisa anii la dabpisi nɛ anaasi daar, 24 October 1966) o anɛ Ghana pɔlitiks nwɛɛd ka an Maasim tiig Naadɔɔg, National Democratic Congress nid. O anɛ Wadmaani tis Navrongo Central Constituency bɛ Upper East Region, Ghana.

## On siniŋ siem nɛ o sakur yɛla
Chiragia yinɛ Navrongo. O mɔr MBA in Financial management kasɛtta gbaʋŋ.

## Gbanvɛɛnsa
Samuel Abdulai Jabanyite

**Samuel Abdulai Jabanyite** anɛ Ghana pɔlitis nwɛ'ɛd ka da an wadmaani paas Seventh Parliament of the Fourth Republic of Ghana zieni tis Chereponi Constituency teŋkanɛ bɛ Northern Region sʋʋlim la, maasim tiig naadɔɔg nɔba zug (National Democratic Congress). 

## Gbanvɛɛnsa
Samuel Adu Gyamfi

## Pinilʋg bɛllim nɛ sakur ken yɛla

Ba da dua Samuel Adu Gyamfi nɛ sapal nwadig la li dapisi daar yʋma tusir nɛ kɔbiswai nɛ pisnu nɛ anaaasi la ni. O mɔri o mastɛs gbaʋŋ paalʋg kasɛta gbaʋŋ yit University of cape coast nɛ o mastɛs of Arts in pedagogy yit university kan ni nɔɔ.

## Pɔlitis nwɛɛb yɛla

Samuel da pinil o pɔlitis nwɛɛb ka anɛ wadmaanib yir nid yʋma 2005 la ni, ban da paal onɛ di yaan bɛ Ghana yʋʋm vɔɔdʋg titaar kanɛ da bɛ yʋma 2004 la ni nyaaŋ la. Ka teŋ la da pinil ye ba mɔri ba mɛŋ constituency nɛ ba mɛŋ wadmaan yʋma 2004 la ni la, onɛ da an yiiga sɔb di kʋk la. Ba da vɔɔt gaŋ o ka o paas Ghana republic kanɛ aan anaasi wadmaanib yir kanɛ paas anaasi la ni la, samanpiid nwadig la li daba ayɔpɔi daar yʋma tusa ayi nɛ anaasi la ni (samanpiid nwadig 7, 2004) wabʋg naadɔɔg la nɔba zug. O da di vɔɔdʋg la nɛ vɔɔt kal 22,059 ka li an 56.20% kɔbʋg pʋʋgin yit vɔɔtnam la wʋsa ni. O da di ka bas John kwekucher Achah onɛ an maasim tiig naadɔɔg nid ka mɔr vɔɔt kal 16,358 ka li an 41.70% kɔbʋg pʋʋgin yit vɔɔtnam la wʋsa ni, ka Ebenezer Ebb kweku Bankwa onɛ an PNC nid ka mɔr vɔɔt kal 854 ka li an 2.20% kɔbʋg pʋʋgin yit vɔɔtnam la wʋsa ni. Laam nɛ nɛɛnam wʋsaa, Ghana yʋʋm vɔɔdʋg titaar kanɛ da bɛ yʋma 2008 la ni la, o da kɔɔŋ kʋk la ka mathias Kwame Ntow onɛ an maasim tiig naadɔɔg nid la di. Ka yʋma 2019 kanɛ gaad la, pan- Africa dim da mɔr piini bɛdegʋ ka laam nɛ BORGCA dim ka ba pʋr o yʋʋsʋŋ ye onɛ an municipal chief executive sʋŋ tis o sʋʋlʋmin la.

## Mɛŋ bɛllim yɛla

O anɛ karimbiig.

## Gbanvɛɛnsa
https://en.m.wikipedia.org/wiki/Samuel_Adu_Gyamfi#cite_ref-1
https://en.m.wikipedia.org/wiki/Samuel_Adu_Gyamfi#cite_ref-2
https://en.m.wikipedia.org/wiki/Samuel_Adu_Gyamfi#cite_ref-:0_3-0
https://en.m.wikipedia.org/wiki/Samuel_Adu_Gyamfi#cite_ref-4
https://en.m.wikipedia.org/wiki/Samuel_Adu_Gyamfi#cite_ref-5
https://en.m.wikipedia.org/wiki/Samuel_Adu_Gyamfi#cite_ref-6
Samuel Ayeh-Paye

**Samuel Ayeh-Paye**  anɛ Ghana pɔlitis nwɛ'ɛd ka lɛn an mp tis Seventh Parliament bɛ Fourth Republic of Ghana tisid Ayensuano Constituency bɛ Eastern Region bɛ New Patriotic Party.

## O pin'ilʋg bɛllim
Samuel du'am yʋʋm  anɛ Alamis daar, 17 May 1973 ka yit Aburi, Eastern Region of Ghana.

## O tʋʋm yɛla
Din yi yʋma 1999 ti paae yʋma 2000 la ni la, o da anɛ transport manager bɛ Accra Metropolitan Assembly tʋmi bɛ Waste Management Department, o mɛ da lɛn anɛ workshop manager din yi  yʋma 2003 ti paae yʋma 2005 bɛ Metro Mass Transit in Ghana. Din yi sankan la o da anɛ assistant technical manager din yi yʋma 2005 ti paae yʋma 2008 bɛ DVLA in Ghana.

## Pɔlitis
O da paas 5th, 6th nɛ 7th parliament bɛ 4th Republic .o da anɛ wadmaan (MP)  din da yi yʋma 2009 ti paae yʋma 2021 la ni.

Onɛ an DVLA officer kʋdʋg laa, o pian'a bɛ wadmaanib yir tis suosʋma yɛla. 

Ka dawalʋg nwadig 2017 la ni, o da bɔɔd ye ba vɔɔti bɛ Upper Chamber ye ba lɛbis Council of State la.

## O pin'ilʋg bɛllim yɛla
Samuel mɔr pʋ'a nɛ biis anaasi.

## O sakur yɛla
O mɔr HND kasɛta gbaʋŋ bɛ Accra Polytechnic (nannana ka li yʋ'ʋn an Accra Technical University) bɛ Accra, Ghana. O lɛn mɔr MVM training kasɛta gbaʋŋ bɛ Accra Technical Training Center (ATTC) Ghana, nɛ kasɛta gbaʋŋ bɛ Indian Institute of Management Studies  India sʋ'ʋlʋm .

## Gbanvɛɛnsa
Samuel Erickson Abakah

**Samuel Erickson Abakah** (dʋanɛ yʋʋm tusir, kɔbiswai nɛ pisnu nɛ awai Nwadis piiga la dabpiiga daar (10 October 1959)  o anɛ Ghana pɔlitiks nwɛɛd ka paas Wabʋg Naadɔɔg la  ni, New Patriotic Party ni. O anɛ Wadmaani tis Shama Constituency bɛ Western Region sʋʋlim, Ghana la.

## On siniŋ siem nɛ o sakur yɛla
Abakah yinɛ Abuesi. O anɛ Lɔya (Barrister).

## Gbanvɛɛnsa